Cathrines Kreative Hjørne: juni 2009
Her kommer en liten rapport fra Danmark, nærmere bestemt Nord-Jylland, der jeg allerede har har kommet over noen bruktfunn med klassisk Madam Blå emalje!
Disse bildene er tatt i den gamle kjøkkenet i Børglum kloster (vel verdt et besøk!), som rommet et vell av gamle kjøkkenskatter og bruksgjenstander, og blå emaljeting i alle former.
Det viser seg at Madam Blå ble mektig populært allerede fra starten av produksjonen i 1876, og ble kjære bruksting i danske kjøkken frem til 1930. Nå har de fått en ny rennesanse, og enhver bruktbutikk med respekt for seg selv har Madam Blå-produkter!
Gjenbruksbutikker er det veldig mange av i Danmark, og de er rimelige, ryddige og rene! Det er også fullt mulig å kjøpe disse tingene via forskjellige, danske nettbutikker. Jeg har alt sikret meg en Madam Blå hulløse og et raspejern, men jeg har på følelsen at det ikke blir det siste jeg har med meg hjem...!
Posted by Cathrines Kreative Hjørne at 17:10 4 kommentarer:
Sola skinte fra skyfri himmel, det var deilig sommervarmt, og brudeparet strålte om kapp - slik blir det et drømmebryllup av! Og jeg var selvsagt veldig stolt mamma til brudgommen, som hadde på seg sin oldefars over 100 år gamle flosshatt!
Og mens gjestene gikk fra kirken til festlokalet, kjørte brudeparet hest og vogn! Mer romantisk kunne det vel ikke blitt!
På menyen sto tomat og mozarellasalat med vinaigrette og basilikum, helstekt indrefilet av okse med morkelsaus, og Panna Cotta med bringebærsaus til dessert, som ble tilberedet av innleid kokk. Viner: Orivieto Amabile 2008 og Piccini Chianti 2007. Det smakte heeeelt nydelig! Så var det fest ut i de små timer!
Gavene til brudeparet plasserte jeg i en bryllupskiste, som opprinnelig var brunmalt, men ble malt hvit, og fikk nye håndtak og nøkkelhull i messing. Nøkkelen ble plassert på et hjerte i lokket, som var en duftpute med lavendel! Kisten hadde jeg tenkt at brudeparet evt. kunne bruke til å oppbevare minner fra den store dagen!
Noe av innholdet i kisten var heklede grytekluter, heklet kokebokomslag, bryllupsvin, slektstavler, gammelt sølvtøy og et lappeteppe, laget til minne om denne dagen! Selvgjort er velgjort, heter det jo!